Felil olid kaks valget t-särki juba üsna plekilised, üks neist võilillepiima plekkidega, mis minu teada eriti maha tulla ei taha. Tuli meelde, et meil olid kunagi riidele joonistamise vildikad.  Leidsin neist mõned üles ja asusin plekke maskeerima. /Must oli muidugi kellegi karvase käpakese poolt ilma otsata vedelema jäetud ja seetõttu ta eriti tugevat tumemusta joont teha ei tahtnud…/ Feliks joonistas kah üle ootuste kena kalakese (kala ujub nii kiiresti, et jutt taga!) ja silmakese ja teisele pluusile tegi täiesti omaenda soovide järgi kompositsiooni. All nurgas on nagu jänes, ainult et porgandininaga.